ऋषभदेव
भगवान ऋषभदेव जैन धर्म के प्रथम तीर्थंकर हैं। तीर्थंकर का अर्थ होता है जो तीर्थ की रचना करें। जो संसार सागर (जन्म मरण के चक्र) से मोक्ष तक के तीर्थ की रचना करें, वह तीर्थंकर कहलाते हैं। ऋषभदेव जी को आदिनाथ भी कहा जाता है। भगवान ऋषभदेव वर्तमान अवसर्पिणी काल के प्रथम तीर्थंकर हैं।
ऋषभदेव, राजस्थान
मुख्य मंदिर में प्रथम जैन तीर्थंकर भगवान ऋषभदेव की काले पत्थर से खुदी पद्मासन मुद्रा में 3.5 फीट (1.1 मी) ऊँची मूर्ति है। और जैन धर्म के अनुसार नंदीश्वर द्वीप के 52 जिनालयों (जैनमंदिरों) के प्रतीक स्वरूप 52 शिखरबंद जिनालय (जैनमन्दिर) भी इस मंदिर परिसर में बने हुए हैं और अनेकों जैन तीर्थंकरों की मूर्तियां भी इन 52 जिनालयों (जैनमंदिरों) में विराजमान हैं जिनके दर्शन करने संपूर्ण भारतवर्ष और विदेशों से समस्त जैन और जैनेतर भक्त निरंतर आते रहते हैं।